cyanic-selkie/wikianc huggingface dataset:
Αβανγκάρντ (κινηματογράφος)
Αβανγκάρντ («δεύτερη αβάνγκαρντ»)
Σε αντίθεση με τους εκπροσώπους της αβανγκάρντ σε άλλες περιοχές της τέχνης, οι κινοαβανγκαρντιστές ποτέ δε σύστησαν μια συνολική ομάδα  (σχολή). Κάποιοι σκηνοθέτες ήρθαν κοντά στην αβανγκάρντ, ενώ άλλοι   αποχώρησαν απ'αυτήν. Περιστασιακά κάποιοι σκηνοθέτες του εμπορικού είδους απροσδόκητα δημιουργούσαν έργα αβανγκάρντ.
Εξωτερικοί σύνδεσμοι
Κατηγορία:Κινηματογράφος στη Γαλλία Κατηγορία:Κινηματογραφικά κινήματα
Κοντρα-τενόρος
Κόντρα-τενόρος ονομάζεται ο άνδρας τραγουδιστής, με έκταση αντίστοιχη μιας μεσόφωνου (άλτο ή κοντράλτο) ή μιας δραματικής υψίφωνου (μέτζο σοπράνο) και πιο σπάνια μιας υψίφωνου. Αποτελεί σπάνιο είδος, αφού ένας άνδρας με φυσιολογική ενδοκρινική ωρίμανση είναι αδύνατο να τραγουδήσει σε τέτοιο τονικό ύψος, δεδομένου ότι οι ορμόνες μεγεθύνουν το λάρυγγα κάνοντας τη φωνή πιο χαμηλή κατά την εφηβεία. Οι κόντρα-τενόροι χρησιμοποιούν είτε την φυσιολογική φωνή (και κατηγοριοποιούνται ως φυσικοί κόντρα-τενόροι), είτε την τεχνική του φαλσέττο, συχνά αναμειγνύοντας και τις δύο φωνές.
Ο όρος κόντρα-τενόρος χρησιμοποιείται στα πλαίσια της κλασικής μουσικής και εκτός από την φωνητική έκταση μπορεί να δηλώνει και φωνητικό μέρος, κυρίως στη φωνητική μουσική του ύστερου μεσαίωνα και της πρώιμης αναγέννησης (contratenor altus και contratenor bassus) στο οργκάνουμ και άλλα είδη.
Ιστορική αναδρομή
Από μαρτυρίες της εποχής και βιογραφικά κείμενα γνωρίζουμε ότι κόντρα-τενόροι τραγουδούσαν σε χορωδίες της Ισπανίας, της Ιταλίας και της Αγγλίας ήδη από τον 15ο αιώνα· εξάλλου, η προτροπή του Απόστολου Παύλου που απαγόρευε τον λόγο των γυναικών μέσα στην εκκλησία ήταν γνωστός (mulieres in ecclesiis taceant = οι γυναίκες στην εκκλησία σιωπούν [προς Κορινθίους 14:34]). Κάποιοι συνθέτες της εποχής, όπως ο Μαρκ-Αντουάν Σαρπαντιέ και ο Χένρυ Πέρσελ, φαίνεται πως ήταν οι ίδιοι κοντρα-τενόροι και οπωσδήποτε γνώριζαν την τεχνική του φαλσέττο. Οι κόντρα-τενόροι ποτέ δεν επικράτησαν στο λυρικό θέατρο, καθώς την εποχή που άνθισε η όπερα, την πρωτοκαθεδρία είχαν ήδη οι καστράτοι (οι τραγουδιστές που είχαν υποστεί ευνουχισμό σε παιδική ηλικία, ώστε να ανασταλεί η ορμονική εξέλιξή τους και να διατηρηθεί η φωνή τους λεπτή). Έτσι, ο ρόλος του κόντρα-τενόρου περιορίστηκε κυρίως στην εκκλησιαστική μουσική, πρακτική που ακολουθείται και μέχρι τις μέρες μας, στις εκκλησιαστικές χορωδίες πολλών χωρών (κυρίως στην Αγγλία και χώρες της κοινοπολιτείας).
Την εποχή του κλασικισμού τόσο οι κόντρα-τενόροι όσο και οι καστράτοι είχαν αρχίσει να παρακμάζουν. Εξάλλου, ο ευνουχισμός -που τόσο προωθήθηκε από την Ρωμαιοκαθολική Εκκλησία- έτεινε να απαγορευτεί. Ο τελευταίος καστράτος του παπικού παρεκκλησίου του Βατικανού (Cappella Sistina), Αλεσσάντρο Μορέσκι απεβίωσε το 1922 και μαζί του μια ολόκληρη μουσική εποχή. Ο ρόλος του κόντρα-τενόρου είχε πλέον περιοριστεί σε ελάχιστες χορωδίες και κάποιους μυημένους ειδήμονες. Ωστόσο, με την αναβίωση της παλαιάς μουσικής στα μέσα του 20ου αιώνα, το μέρος του κόντρα-τενόρου κλήθηκε να καλύψει η φωνή της μεσόφωνου. Στην προσπάθεια για όλο και περισσότερο ιστορικά τεκμηριωμένες εκτελέσεις, εμφανίστηκε το 1948 ο Άγγλος Άλφρεντ Ντέλερ, ο οποίος άνοιξε τον δρόμο για τη μελέτη και εδραίωση της φωνής του κόντρα-τενόρου. Έκτοτε, υπάρχουν πολλοί κόντρα-τενόροι απ' όλο τον κόσμο, έχοντας εδραιωθεί στο ρεπερτόριο, τόσο της εκκλησιαστικής μουσικής, όσο και της όπερας της προκλασικής εποχής. Συνάμα, αρκετοί σύγχρονοι συνθέτες, όπως ο Μπρίτεν, ο Γκλας και ο Περτ, έγραψαν για τη φωνή του κόντρα-τενόρου, ενώ η μελέτη των διαφόρων φωνητικών τεχνικών και του ρεπερτορίου συνεχίζεται.
Χρήση των όρων
Η χρήση των όρων "Κόντρα-τενόρος" και "φαλσέττο" είναι γενικώς υπό αμφισβήτηση σε παγκόσμιο επίπεδο. Πολλοί τραγουδιστές ισχυρίζονται ότι το φαλσέττο είναι λανθασμένος όρος και επί της ουσίας ένας κόντρα-τενόρος χρησιμοποιεί σε μεγαλύτερο βαθμό τη λεγόμενη κεφαλική φωνή. Στην πραγματικότητα, οι περισσότεροι κόντρα-τενόροι χρησιμοποιούν τόσο τη στηθική (φυσική) τους φωνή, όσο και την κεφαλική. Το αποτέλεσμα είναι η παραγόμενη μεικτή φωνή (voix mixte), κάτι που δεν είναι ξένο και στις υπόλοιπες φωνές. Η δυσκολία αυτού του συνδυασμού φωνών είναι η ομαλή μετάβαση από τη μία στην άλλη —το γνωστό στους τραγουδιστές πέρασμα στη μεσαία περιοχή. Εντούτοις, υπάρχουν και τραγουδιστές που χρησιμοποιούν αποκλειστικά την τεχνική του φαλσέττο (οι λεγόμενοι φαλσεττίστες), κάτι που απαντάται κυρίως στην ποπ και την ελαφριά μουσική.
Ο όρος κόντρα-τενόρος γενικά υποδηλώνει τον άνδρα τραγουδιστή με έκταση μιας κοντράλτο, ασχέτως της τεχνικής που χρησιμοποιεί. Στη βρετανική παράδοση, οι όροι male soprano και male alto (άνδρας υψίφωνος και άνδρας μεσόφωνος αντιστοίχως) τείνουν να υποδηλώνουν τη χρήση φαλσέττο, χωρίς ωστόσο αυτό να είναι εδραιωμένο παγκοσμίως. Αναλόγως με τον χαρακτήρα και την έκταση της φωνής, πολλοί τραγουδιστές επιλέγουν τους όρους tenor contraltista (ή σκέτο contraltista), tenor altino και sopranista αντί των προαναφερθέντων. Ο όρος haute-contre απαντάται στη γαλλική μουσική του 18ου αιώνα και τείνει να υποδηλώνει τον ελαφρύ τενόρο με ψηλή τεσσιτούρα, που ως επί το πλείστο τραγουδά με λίγο ή και καθόλου φαλσέττο. Ένας ακόμη όρος που απαντάται στην αγγλική μουσική της αναγέννησης και του μπαρόκ είναι το mean voice (μέση φωνή), ενώ ο όρος treble αντιστοιχεί στην έκταση της υψίφωνου και αναφέρεται στη φωνή του αγοριού ή εφήβου που δεν έχει περάσει το στάδιο της μεταφώνησης.
Εξωτερικοί σύνδεσμοι
Κατηγορία:Τύποι φωνών στην όπερα
Αγαθή του Χόενλοε-Σίλινγκσφυρστ
Η Αγαθή του Χόενλοε-Σίλινγκσφυρστ (Agatha von Hohenlohe-Schillingsfürst, 24 Ιουλίου 1888 - 12 Δεκεμβρίου 1960) ήταν κόρη του Βίκτωρα Β΄ του Ράτιμπορ.
Βιογραφία
Η Αγαθή Καρλόττα Παυλίνα Μαρία γεννήθηκε στις 24 Ιουλίου 1888, και ήταν το τρίτο παιδί και η μεγαλύτερη κόρη του Βίκτωρα Β΄ του Ράτιμπορ και της Κόμισσας Μαρία Μπρόιννερ-Ένκεβοϊρτ.
Το 1910 παντρεύτηκε τον Φρειδερίκο Γουλιέλμο της Πρωσίας. Μαζί απέκτησαν τέσσερα παιδιά:
Πέθανε στις 12 Δεκεμβρίου 1960 σε ηλικία 72 ετών.
Παραπομπές
Κατηγορία:Οίκος των Χοεντσόλερν Κατηγορία:Γερμανοί ευγενείς Κατηγορία:Πριγκίπισσες της Πρωσίας
Αγόρια στην πορνεία (ταινία)
Το Αγόρια στην πορνεία είναι ο τίτλος μίας ελληνικής δραματικής ταινίας του 1985, σε σενάριο Βαγγέλη Κατσάνη και σκηνοθεσία Ομήρου Ευστρατιάδη.
Η ταινία προβλήθηκε τη σεζόν 1984-1985, έκοψε 63.397 εισιτήρια και ήρθε 16η ανάμεσα στις 38 ταινίες της σεζόν.
Πλοκή
Μετά τον βιασμό του ανήλικου μικρού γιου της, η μητέρα του καταθέτει μήνυση εναντίον του βιαστή. Επειδή όμως αυτός είναι γόνος γνωστής οικογένειας του χωριού αρχίζει ένα βρώμικο παρασκήνιο ώστε να μην πάρει έκταση το θέμα γεγονός που οδηγεί στο ακριβώς αντίθετο αποτέλεσμα καθώς στο κύκλωμα της πορνείας ανηλίκων εμπλέκονται μεγάλα ονόματα: πολιτικοί, δικαστές, διπλωμάτες. Μέσα σε όλα αυτά ένας ευσυνείδητος δημοσιόγραφος που προσπαθεί να αποδώσει δικαιοσύνη με ολέθριες συνέπειες.
Εξωτερικοί σύνδεσμοι
Κατηγορία:Ελληνικές ταινίες Κατηγορία:Ταινίες του 1985 Κατηγορία:Ελληνόφωνες ταινίες Κατηγορία:Ελληνικές δραματικές ταινίες Κατηγορία:Ταινίες βασισμένες σε βιβλία Κατηγορία:Ταινίες γυρισμένες στην Ελλάδα Κατηγορία:Ελληνικές ταινίες συσχετιζόμενες με ΛΟΑΤ Κατηγορία:Ταινίες σχετικά με την πορνεία Κατηγορία:Ταινίες σε σκηνοθεσία Ομήρου Ευστρατιάδη Κατηγορία:Ταινίες σε παραγωγή Γιώργου Καραγιάννη
Εθνικό Ίδρυμα Ερευνών (Ελλάδα)
Το Εθνικό Ίδρυμα Ερευνών (Ε.Ι.Ε.) είναι νομικό πρόσωπο ιδιωτικού δικαίου (Ν.Π.Ι.Δ.), μη κερδοσκοπικού χαρακτήρα, το οποίο ιδρύθηκε το 1958 με σκοπό τη διεξαγωγή διεπιστημονικής έρευνας στους τομείς των ανθρωπιστικών και θετικών επιστημών. Εποπτεύεται από τη Γενική Γραμματεία Έρευνας & Καινοτομίας (ΓΓΕΚ) του Υπουργείου Ανάπτυξης και Επενδύσεων.
Αποτελείται από τρία ερευνητικά Ινστιτούτα, ένα στον τομέα των ανθρωπιστικών επιστημών (Ινστιτούτο Ιστορικών Ερευνών) και δύο στον τομέα των θετικών επιστημών (Ινστιτούτο Χημικής Βιολογίας και Ινστιτούτο Θεωρητικής και Φυσικής Χημείας).
Στο Ε.Ι.Ε. ανήκει επίσης η Βιβλιοθήκη Επιστήμης, Τεχνολογίας και Πολιτισμού «Κ.Θ. Δημαράς», η οποία από το το έτος ίδρυσής της το 1958, εξυπηρετεί την ελληνική επιστημονική κοινότητα στο σύνολό της.
Διευθυντής και πρόεδρος του Δ.Σ. του Εθνικού Ιδρύματος Ερευνών είναι ο καθηγητής Δημοσθένης Σαρηγιάννης.
Ιστορικό
Το Εθνικό Ίδρυμα Ερευνών ιδρύθηκε στις 10 Οκτωβρίου 1958 με την επωνυμία Βασιλικό Ίδρυμα Ερευνών με Βασιλικό Διάταγμα της 9ης Οκτωβρίου 1958. Σκοπός της ίδρυσής του ήταν η ενίσχυση των επιστημονικών ερευνών οι οποίες πραγματοποιούνταν στην Ελλάδα και η εξασφάλιση περισσότερων ευκαιριών δημιουργικής έρευνας από Έλληνες επιστήμονες. Μεταπολεμικά και μετεμφυλιακά το παλάτι, επιχείρησε την ίδρυση βασιλικών φορέων κοινωνικής πρόνοιας και εκπαίδευσης με σκοπό τον ηθικό, πολιτικό και κοινωνικό φρονηματισμό αλλά και την κοινωνική ανάπτυξη της Ελλάδος. Παράλληλα επιδιωκόταν η δικαίωση και η προβολή του βασιλικού θεσμού. Η επιστημονική έρευνα μέχρι εκείνη την εποχή καλλιεργούνταν από τα πανεπιστήμια και την Ακαδημία Αθηνών, ως εκ τούτου οι σημαντικότερες προσπάθειες εκτός του ΕΙΕ ήταν ίδρυση της Ελληνικής Επιτροπής Ατομικής Ενέργειας (1954) και αργότερα του Δημόκριτου (1961).
Η προϊστορία
Το 1947 το Παλάτι εκπροσωπούμενο από τον τότε διάδοχο Παύλο, ίδρυσε το Βασιλικό Εθνικό Ίδρυμα με σκοπό την ανάληψη διαφόρων εκπαιδευτικών δράσεων. Σε αυτό το ίδρυμα συμμετείχαν ανακτορικοί αξιωματούχοι, στελέχη τραπεζών και επιμελητηρίων και προβεβλημένα δημόσια πρόσωπα. Εκείνη την εποχή οι συνθήκες σε Αμερική και Ευρώπη ήταν ευνοϊκές για την επιστημονική έρευνα, ενώ οι Έλληνες επιστήμονες του εξωτερικού εξέφραζαν εκκλήσεις για την οργάνωση επιστημονικών φορέων στην Ελλάδα, οι οποίοι αφενός θα βοηθούσαν στον επαναπατρισμό τους και αφετέρου θα ενίσχυαν την εγχώρια έρευνα. Καίριο ρόλο έπαιξε ο Γιάγκος Πεσμαζόγλου, ο οποίος από τα χρόνια των σπουδών του στο Χάρβαρντ οραματιζόταν την ανάπτυξη της έρευνας στην Ελλάδα, αλλά και όταν ήταν Γενικός Διευθυντής στο Υπουργείο Συντονισμού (1951-1955). Προς την κατεύθυνση αυτή κινήθηκε όταν συνέστησε τη Διεύθυνση Οικονομικών Μελετών της Τράπεζας της Ελλάδος, το 1955, με σκοπό την κατάρτιση οικονομοτεχνικών μελετών. Το 1958, ο Πεσμαζόγλου συνάντησε τον βασιλέα Παύλο και του εξέθεσε τις ιδέες του σχετικά με τη σύσταση ενός ερευνητικού κέντρου.
Αρίστων (Παιονίας)
Συμμετείχε στις εκστρατείες του Μεγάλου Αλεξάνδρου, όπως και ο Σιτάλκης Β´ του γειτονικού βασιλείου των Θρακών, κάτι που βοήθησε στην διατήρηση του ελέγχου στους πληθυσμούς της Παιονίας και Θράκης από το Μακεδονικό βασίλειο. Από την αρχή της εκστρατείας, ο Αρίστωνας διοικούσε την ίλη των Παίονων.
Εθνικό Ίδρυμα Ερευνών (Ελλάδα)
Η προϊστορία
Από τον Απρίλιο μέχρι τις αρχές του καλοκαιριού του 1958, τα μηνύματα σχετικά με τη χρηματοδότηση από αμερικανικά ιδρύματα, (Ford και Rockefeller) ήταν θετικά: το πρώτο εξέταζε να εγκρίνει βοήθεια ύψους 50.000 δολαρίων ετησίως για πέντε χρόνια, ενώ η Αμερικανική Αποστολή εξέταζε την καταβολή του ποσού των 100.000.000 δραχμών και άλλων 50.000.000 δραχμών τα επόμενα χρόνια. «Τα ιδρύματα και η επίσημη Αμερική άρχισαν να κατανοούν ότι η επιβίωση του ελεύθερου κόσμου δεν θα εξασφαλιστεί με την προσέλκυση και εγκατάσταση στην Αμερική όλων των διακεκριμένων επιστημόνων, αλλά με την ενθάρρυνση της ντόπιας επιστήμης στα άλλα κράτη». Στις 10 Οκτωβρίου του 1958 ο Αμερικανός πρέσβης επισκέφθηκε τον βασιλιά Παύλο και του παρέδωσε επιστολή με την αναγγελία της χρηματικής δωρεάς ύψους 100.000.000 δραχμών. Τα χρήματα επενδύθηκαν από το Δ.Σ. του Β.Ι.Ε. σε ομολογίες της Δ.Ε.Η. με απόδοση περίπου 8.000.000 δραχμών και από το 1963 έως το 1967 σε αγορά καταστημάτων σε Αθήνα και Πειραιά.
Αρίστων (Παιονίας)
Παραπομπές
Κατηγορία:Ελληνιστική περίοδος
Εθνικό Ίδρυμα Ερευνών (Ελλάδα)
Η πρώτη διοίκηση του ιδρύματος
Το ίδρυμα όταν συστήθηκε διοικούνταν από δεκαπενταμελές Διοικητικό Συμβούλιο και πενταμελή Εκτελεστική Επιτροπή. Πρόεδρος ήταν ο βασιλιάς, ενώ προβλέπονταν θέσεις για Α΄ και Β΄ αντιπρόεδρο, διευθύνοντα σύμβουλο και 11 μέλη με εκπροσώπηση τόσο από τις ανθρωπιστικές όσο και από τις θετικές επιστήμες. Η θητεία του Δ.Σ. ήταν εξαετής ενώ κάθε δύο χρόνια έληγε με κλήρωση η θητεία του 1/3 των μελών, που μπορούσαν να επανεκλεγούν από τους υπόλοιπους. Το Δ.Σ συνεδρίαζε μια φορά κάθε μήνα. Β΄ Αντιπρόεδρος ήταν ο Ζέρβας και διευθύνων σύμβουλος ο Δημαράς.
Προσωρινά στεγάσθηκε στο κτίριο του Ι.Κ.Υ., αντί ενοικίου, στη λεωφόρο Βασιλίσσης Σοφίας 4.
Οι κτιριακές εγκαταστάσεις
Το Δ.Σ του Β.Ι.Ε. ανέθεσε τη μελέτη των κτηρίων στους Δημήτριο Πικιώνη και Κωνσταντίνο Δοξιάδη. Ο λόγος της απευθείας ανάθεσης ήταν πως οι Ζέρβας και Δημαράς είχαν προτείνει να αναλάβει τη μελέτη μια μικτή ομάδα αρχιτεκτόνων: τρεις γνωστοί και διακεκριμένοι και τρεις νέοι από τους πιο καλούς. Επίσης ο Δοξιάδης είχε υποσχεθεί έκπτωση στην αμοιβή του 10 έως 15%. Η χρηματοδότηση του έργου υπολογιζόταν σε 50 εκατ. δραχμές: 1 εκατ. ο σύμβουλος, 25 εκατ. η κατασκευή, 3 εκατ. ο αρχιτέκτονας, 15 εκατ. ο κτηριακός εξοπλισμός και 6 εκατ. ο εργαστηριακός εξοπλισμός και τα περιοδικά.
Η οικοδομική άδεια εγκρίθηκε στις 22 Απριλίου 1964. Τον Μάρτιο δημοπρατήθηκε το κτήριο με προσκλήσεις 15 εργολάβων, αλλά ο διαγωνισμός ακυρώθηκε ως ασύμφορος. Τελικά το έργο ανέλαβε η κοινοπραξία Θεοχάρη Οικονόμου και Γ. Γεωργίου και Γ. Μπαλκάμπαση Α.Ε. Η θεμελίωση πραγματοποιήθηκε στις 10 Μαΐου 1965. Το κτήριο ολοκληρώθηκε μετά από 3,5 χρόνια και παραλήφθηκε στις 25 Οκτωβρίου 1968. Το 1990 προστέθηκε στο κτίριο και 6ος όροφος. Σήμερα το κτήριο έχει συνολικό εμβαδόν 13.880 τ.μ.
Όργανα της Διοίκησης
Όργανα διοίκησης του Ε.Ι.Ε. είναι
Το Διοικητικό Συμβούλιο του Ε.Ι.E. είναι επταμελές και αποτελείται από τον Διευθυντή του Ε.Ι.Ε. ως Πρόεδρο, τους Διευθυντές των ερευνητικών ινστιτούτων του Ε.Ι.Ε., έναν εκπρόσωπο των ερευνητών του Ε.Ι.Ε., έναν εκπρόσωπο του Επιστημονικού-Τεχνικού, Διοικητικού και Βοηθητικού προσωπικού και έναν εκπρόσωπο του Υ.ΠΑΙ.Θ. ως παρατηρητή. Πρόεδρος του Δ.Σ. και Διευθυντής του Ε.Ι.Ε. είναι ο καθηγητής Δημοσθένης Σαρηγιάννης (20.02.2023-σήμερα).
Ινστιτούτο Ιστορικών Ερευνών
Το Ινστιτούτο προέκυψε το 2012 με τη συγχώνευση τριών παλαιότερων ινστιτούτων για τις ιστορικές και φιλολογικές επιστήμες του Εθνικού Ιδρύματος Ερευνών: Κέντρο Ελληνικής και Ρωμαϊκής Αρχαιότητας, Ινστιτούτο Βυζαντινών Ερευνών και Ινστιτούτο Νεοελληνικών Ερευνών. Από το 2013 διευθύντρια του ινστιτούτου είναι η Μαρία Χριστίνα Χατζηιωάννου.
Οι επιμέρους τομείς που απαρτίζουν το ινστιτούτο είναι:
Τομέας Νεοελληνικών Ερευνών
Με αρχική ονομασία «Κέντρο Νεοελληνικών Ερευνών» ιδρύθηκε στις 11 Μαΐου 1960 με πράξη του Δ.Σ του τότε Βασιλικού Ιδρύματος Ερευνών κι άρχισε να λειτουργεί τον Δεκέμβριο της ίδιας χρονιάς. Αρχικά στεγάσθηκε στο ιδιόκτητο διαμέρισμα της Αλεξάνδρας Μιχαήλ Μελά στη Βασιλίσσης Σοφίας 4. Από το χειμώνα του 1967 μεταστεγάστηκε στον πέμπτο όροφο του μόλις αποπερατωθέντος κτηρίου του Ε.Ι.Ε. Το 1989 μετονομάσθηκε σε Ινστιτούτο Νεοελληνικών Ερευνών.
Ο Τομέας Νεοελληνικών Ερευνών μελετά την ιστορία του Νέου Ελληνισμού από τον 15ο έως τον 20ό αιώνα. Εκπονεί προγράμματα και έργα που οργανώνονται σε τρεις βασικούς κλάδους: Ιστορία του Πολιτισμού, Οικονομική και Κοινωνική Ιστορία, Πολιτική Ιστορία.
Ειδικότερα αντικείμενα που προκύπτουν από τα παραπάνω είναι η ιστορία των ιδεών, οι θεσμοί και η ιδεολογία, η νεοελληνική γραμματολογία και ιστοριογραφία, η θρησκευτική τέχνη, η ιστορία των επιστημών, οι οθωμανικές σπουδές, η ιστορική δημογραφία και γεωγραφία, η χαρτογραφία, τα περιηγητικά και προξενικά δίκτυα, η ιστορία των επιχειρήσεων, η σύγχρονη πολιτική ιστορία. Στις επιστημονικές δραστηριότητές του περιλαμβάνονται η παραγωγή έντυπων και ψηφιακών εκδόσεων, η δημιουργία ηλεκτρονικών εφαρμογών ιστορικού περιεχομένου, η διοργάνωση συνεδρίων και η ανάπτυξη διεθνούς δικτύου συνεργασιών για θέματα της νεότερης ιστορίας.Οι διευθυντές του Ινστιτούτου από την ίδρυσή του ήταν οι: Μιχαήλ Λάσκαρις (1960-1962), Κωνσταντίνος Δημαράς (1962-1972), Διονύσιος Ζακυθηνός (1971-1975), αναπληρωτής διευθυντής ο Μανούσος Μανούσακας (1975-1980), η Λουκία Δρούλια (1981-1995), ο Βασίλης Παναγιωτόπουλος (1995-2000) ο Πασχάλης Κιτρομηλίδης (2000-2012) και ο Ταξιάρχης Κόλιας (2012-2013). Στα είκοσι πρώτα χρόνια της δράσης του τομέα ο νέος ελληνισμός αυτονομείται ως ερευνητικό πεδίο και επιχειρείται η «απογραφή των πνευματικών θησαυρών του τόπου σε εθνικό επίπεδο». Έτσι οι κύριες κατευθύνσεις ήταν η απογραφή της ελληνικής βιβλιογραφικής παραγωγής, η καταλογογράφηση και έκδοση αρχειακού υλικού, βιβλιολογικά και γραμματολογικά ενδιαφέροντα. Από το 1980 έως το 2000, ενσωματώνεται η οικονομική και κοινωνική ιστορία, η ιστορική γεωγραφία και δημογραφία, η ιστορία των θεσμών, η ιστορία της τεχνολογίας και η ιστορία της νεοελληνικής τέχνης. Οι ερευνητικοί ορίζοντες του Ινστιτούτου εμπλουτίστηκαν με τη σύγκληση διεθνών επιστημονικών συναντήσεων. Το Κέντρο Νεοελληνικών Ερευνών άργησε να αποκτήσει ένα δικό του περιοδικό επιστημονικό βήμα και οι συνεργάτες του Κέντρου εξέδιδαν τις εργασίες τους στο περιοδικό Ο ερανιστής του Ομίλου Μελέτης Ελληνικού Διαφωτισμού. Το 1981 απέκτησε το Τετράδια Εργασίας.
Τομέας Ελληνικής και Ρωμαϊκής Αρχαιότητας
Ιδρυθείς το 1979 ο Τομέας Ελληνικής και Ρωμαϊκής Αρχαιότητας (με αρχική ονομασία: «Κέντρον Ελληνικής και Ρωμαϊκής Αρχαιότητος» - Κ.Ε.Ρ.Α.), έχει ως αντικείμενο του τα πολιτικά, οικονομικά, κοινωνικά και πολιτισμικά φαινόμενα και εκδηλώσεις της ελληνικής και ρωμαϊκής αρχαιότητας, με στόχο την ανανέωση και την προώθηση των αρχαιογνωστικών σπουδών μέσω της συλλογής και δημοσίευσης πρωτογενών τεκμηρίων και συνθετικών μελετών. Το κύριο βάρος εντοπίζεται στη συστηματική μελέτη επιγραφών, νομισμάτων και άλλων αρχαιολογικών ευρημάτων, συνεπικουρούμενα από μαρτυρίες φιλολογικών πηγών. Η εστίαση των προγραμμάτων γίνεται σε περιοχές θεμελιώδους σημασίας στην ιστορία και τον πολιτισμό του αρχαίου κόσμου στον ελλαδικό χώρο, τα Βαλκάνια, την Ανατολική Μεσόγειο και την Εγγύς Ανατολή. Οι συλλογές των δημοσιευμάτων του και η συγκρότηση σημαντικών αρχείων προσφέρουν πολύτιμες πληροφορίες για την έρευνα.
Τομέας Βυζαντινών Ερευνών
Το Ινστιτούτο Βυζαντινών Ερευνών ιδρύθηκε αρχικά με την επωνυμία Κέντρο Βυζαντινών Ερευνών στις 11 Μαΐου 1960 με πράξη του Δ.Σ του τότε Βασιλικού Ιδρύματος Ερευνών κι άρχισε να λειτουργεί τον Δεκέμβριο της ίδιας χρονιάς. Διαδοχικά διευθυντές του ήταν οι Διονύσιος Ζακυθηνός (1960-19750), ο Μανούσος Μανούσακας (1976-1980), η Χρύσα Μαλτέζου (1980-1995), ο Νικόλαος Οικονομίδης (1995-2000), ο Ευάγγελος Χρυσός (2000-2005) και από το 2006 έως το 2012 ο Ταξιάρχης Κόλιας. Το τμήμα από την ίδρυσή του είχε ως σκοπό την ενίσχυση της έρευνας και την προβολή της ιστορίας και του πολιτισμού του Βυζαντίου και του μεσαιωνικού Ελληνισμού. Επιπλέον στόχος είναι η διερεύνηση των σχέσεων του Βυζαντίου με τη μεσαιωνική Ευρώπη, τα Βαλκάνια και τον χώρο της Ανατολικής Μεσογείου. Οι μαρτυρίες των γραπτών πηγών, φιλολογικών και αρχειακών, των έργων τέχνης και των αρχαιολογικών ευρημάτων αποτελούν τη βάση της έρευνας. Η δραστηριότητα του τμήματος είναι οργανωμένη σε προγράμματα, τα οποία υλοποιούν ποικίλα έργα που καλύπτουν ευρύ φάσμα ερευνητικών πεδίων και ειδικοτήτων, την έκδοση πηγών και την ανάδειξη αρχειακών συνόλων (όπως τα αρχεία των μονών του Αγίου Όρους και της Πάτμου). Ο Τομέας Βυζαντινών Ερευνών αποτελεί ένα από τα σημαντικότερα και εγκυρότερα κέντρα βυζαντινών σπουδών διεθνώς.
Σκοποί και δράσεις
Το Ινστιτούτο Ιστορικών Ερευνών ερευνά την πολιτική, οικονομική, κοινωνική, και πολιτισμική Ιστορία του ελληνικού χώρου και των περιοχών όπου έδρασε ο Ελληνισμός, από την προϊστορική αρχαιότητα μέχρι και τη σύγχρονη εποχή.
Επιπλέον έχει ως στόχο να αναπτύξει τις επιστημονικές δραστηριότητες που αποσκοπούν στη συγκρότηση και τη διάχυση νέας γνώσης καθώς και την κατάρτιση νέων ερευνητών με απώτερους σκοπούς την επιστημονική έρευνα της ελληνικής ιστορίας, τη συγκρότηση ελληνικής εθνικής αυτογνωσίας και την προαγωγή της διεθνούς επιστημονικής συνεργασίας στα πεδία που υπηρετεί.
Η υποδομή του Ινστιτούτου περιλαμβάνει τις ειδικευμένες βιβλιοθήκες των Τομέων, τις μικροταινιοθήκες, τις χαρτοθήκες, τα αρχεία και τις ηλεκτρονικές βάσεις δεδομένων. Το επιστημονικό έργο του Ινστιτούτου υποστηρίζεται από τη Μονάδα εκδόσεων.
Τα πορίσματα των ερευνών δημοσιεύονται στα τρία διεθνούς κύρους επιστημονικά ηλεκτρονικά περιοδικά: Τεκμήρια, Βυζαντινά Σύμμεικτα, Historical Review καθώς και σε μεμονωμένους τόμους.
Το σύνολο του εκδοτικού έργου του ινστιτούτου μέχρι το 2018 υπολογίζεται σε 500 τίτλους, καθιστώντας το Ινστιτούτο έναν από τους μεγαλύτερους εκδοτικούς φορείς σε ιστορικό περιεχόμενο.
Άλλες δράσεις είναι: η ανάπτυξη εκπαιδευτικών δραστηριοτήτων, η οργάνωση Θερινών Σχολείων εξειδικευμένου επιστημονικού περιεχομένου, η διοργάνωση επιστημονικών σεμιναρίων, όπως το «Φροντιστήριο Ιστορικών Επιστημών», «Σεμινάρια της Ερμούπολης», «Σεμινάρια ΤΕΡΑ», και η υποστήριξη πρακτικής άσκησης φοιτητών.
Η διάχυση του επιστημονικού έργου του Ινστιτούτου πραγματοποιείται με την εκδοτική δραστηριότητα, τη διοργάνωση συνεδρίων και άλλων ποικίλων δράσεων.
Ινστιτούτο Χημικής Βιολογίας (ΙΧΒ)
Το Ινστιτούτο Χημικής Βιολογίας ιδρύθηκε τον Μάρτιο του 2012 ως μετεξέλιξη τού Ινστιτούτου Βιολογίας, Φαρμακευτικής Χημείας και Βιοτεχνολογίας του ΕΙΕ (παλαιότερα υπήρχαν ξεχωριστά Βιολογίας και Φαρμακευτικής Χημείας και Βιοτεχνολογίας). Ο στόχος του είναι η ανάπτυξη μιας διεπιστημονικής ερευνητικής προσέγγισης σε τομείς όπως η βιοτεχνολογία το φάρμακο και η υγεία αποτελώντας πόλο καινοτομίας στη διεπιφάνεια Χημείας και Βιολογίας. Σύμφωνα με το ΕΙΕ είναι το μοναδικό ινστιτούτο στην Ελλάδα που λειτουργεί με ανάλογες δυνατότητες σε βιολογική έρευνα αιχμής (ανάδειξη βιολογικών στόχων, βιολογική αποτίμηση ιδιοτήτων νέων ουσιών) και στην οργανική και φαρμακευτική χημεία με ορθολογικό σχεδιασμό και σύνθεση βιοδραστικών ενώσεων - εν δυνάμει φαρμάκων - ειδικών για τους παραπάνω στόχους. Ως εκ τούτου μπορεί να επιτευχθεί ολοκληρωμένη διεπιστημονική προσέγγιση στην πρόληψη και θεραπεία ασθενειών. Το Ινστιτούτο χημικής βιολογίας στηρίζεται στη διεπιστημονική σύζευξη χημείας και βιολογίας στην τεχνογνωσία του προσωπικού του και στις ανεπτυγμένες υποδομές του ώστε να παράξει έργο ως μονάδα αιχμής σε ελληνικό και διεθνές επίπεδο. Ένας από τους βασικούς του στόχους είναι η ανάπτυξη νέων φαρμάκων και εν γένει βιοτεχνολογικών προϊόντων υψηλής προστιθέμενης αξίας. Σύμφωνα με το ινστιτούτο η συμβολή στην έρευνα σε τομείς όπως «Βιοϊατρική και Υγεία», «Αγροβιοτεχνολογία και Τρόφιμα», «Ενέργεια και Περιβάλλον» μπορεί να συμβάλει σημαντικά στην οικονομική ανάπτυξη της Ελλάδας.
Οι επιμέρους αναπτυξιακοί στόχοι του ΙΧΒ περιλαμβάνουν:
Αναπόσπαστο τμήμα των δραστηριοτήτων του ΙΧΒ αποτελεί η εκπαίδευση νέων επιστημόνων, για την εκπόνηση διπλωματικών εργασιών καθώς και η απόκτηση μεταπτυχιακών διπλωμάτων (MSc) και διδακτορικών (PhD). Το ΙΧΒ διοργανώνει επίσης σεμινάρια, workshops και συνέδρια με εθνική και διεθνή συμμετοχή σημαντικών επιστημόνων, με έμφαση στη Χημική Βιολογία.
Το Ινστιτούτο χημικής βιολογίας συμμετέχει στο πρόγραμμα ΚΡΗΠΙΣ.
Διευθυντής του ινστιτούτου είναι ο δρ Αλέξανδρος Πίντζας.
Ινστιτούτο Θεωρητικής Φυσικής και Χημείας (ΙΘΦΧ)
Το Ινστιτούτο Θεωρητικής και Φυσικής Χημείας (ΙΘΦΧ) ιδρύθηκε το 1979 και είναι ένα από τα τρία ερευνητικά Ινστιτούτα του Εθνικού Ιδρύματος Ερευνών. Σύμφωνα με το ΕΙΕ έχει ως κύριους στόχους:
Το ΙΘΦΧ διαθέτει 19 διδάκτορες ερευνητές, ένα λειτουργικό επιστήμονα, ένα τεχνικό επιστήμονα και μία γραμματέα και πλαισιώνεται από μεταβαλλόμενο αριθμό μεταδιδακτορικών και μεταπτυχιακών συνεργατών καθώς και διακεκριμένους συνεργαζόμενους ερευνητές από την Ελλάδα και το εξωτερικό.
Οι υποδομές του Ινστιτούτου περιλαμβάνουν εργαστήρια υπολογιστικής φυσικής & χημείας, σύνθεσης & φασματοσκοπικού χαρακτηρισμού νέων υλικών, καθώς και φωτονικής & εφαρμογών και φασματοσκοπίας λέιζερ.
Οι δαπάνες του ΙΘΦΧ καλύπτονται από τον Τακτικό Προϋπολογισμό του ΕΙΕ (επιχορήγηση της Γενικής Γραμματείας Έρευνας και Τεχνολογίας - ΓΓΕΤ), από εισροές ανταγωνιστικών προγραμμάτων της ΓΓΕΤ, της Ευρωπαϊκής Ένωσης και διεθνών οργανισμών, από την εκτέλεση έργων εφαρμοσμένης έρευνας που ανατίθενται από βιομηχανικούς φορείς, καθώς και από παροχή ερευνητικών υπηρεσιών.
Οι θεωρητικές και πειραματικές κατευθύνσεις του Ινστιτούτου, περιλαμβάνουν την ερευνητική δραστηριότητα των ακόλουθων ομάδων:
Κεντρικό ρόλο στη μεταφορά τεχνογνωσίας από το Ινστιτούτο προς φορείς χρήστες διαδραματίζουν τα δύο εργαστήρια εφαρμογών του ΙΘΦΧ, τα οποία δρουν ως δυναμική μεσεπιφάνεια μεταξύ ερευνητικών δραστηριοτήτων του Ινστιτούτου σε υλικά και φωτονική και ενός ευρέως πεδίου βιομηχανικών αναγκών Ε&Τ:
Στις υποδομές του Ινστιτούτου περιλαμβάνονται εργαστήρια υπολογιστικής φυσικής και χημείας, σύνθεσης & φασματοσκοπικού χαρακτηρισμού νέων υλικών, καθώς και φωτονικής & εφαρμογών και φασματοσκοπίας λέιζερ (laser).
Επίσης, σημαντικό κομμάτι της δραστηριότητας του ΙΘΦΧ, αποτελεί η εκπαίδευση και κατάρτιση νέων επιστημόνων προπτυχιακού, μεταπτυχιακού και μεταδιδακτορικού επιπέδου στη μεθοδολογία και πρακτική της σύγχρονης έρευνας.
Διευθυντής του ινστιτούτου είναι ο Στράτος Καμίτσος.
Βιβλιοθήκη Επιστήμης, Τεχνολογίας & Πολιτισμού «Κ.Θ. Δημαράς»
Η Βιβλιοθήκη Επιστήμης, Τεχνολογίας, Πολιτισμού «Κ.Θ. Δημαράς» με έτος ίδρυσης το 1958 είναι μία από τις μεγαλύτερες βιβλιοθήκες επιστημονικών και τεχνολογικών περιοδικών στην Ελλάδα. Η βιβλιοθήκη εξυπηρετεί το σύνολο της επιστημονικής κοινότητας ενώ ταυτόχρονα είναι ανοικτή και για το ευρύ κοινό. Στον χώρο της Βιβλιοθήκης «K. Θ. Δημαράς» στο Ε.Ι.Ε., οι επισκέπτες έχουν επιτόπια πρόσβαση στο σύνολο των συλλογών (εντύπων και ηλεκτρονικών συνδρομητικών) μέσα από το Ηλεκτρονικό Αναγνωστήριο. Παρέχεται η δυνατότητα σύνδεσης μέσω ελεύθερου WiFi από φορητό υπολογιστή και η δυνατότητα εκτύπωσης φωτοτυπιών καθώς η βιβλιοθήκη δεν είναι δανειστική.
Η Βιβλιοθήκη «Κ.Θ. Δημαράς» αποτελεί τη βάση για την ανάπτυξη της Ψηφιακής Βιβλιοθήκης Επιστήμης, Τεχνολογίας και Πολιτισμού του Εθνικού Κέντρου Τεκμηρίωσης (ΕΚΤ). Η βιβλιοθήκη προσφέρει αναζήτηση και πρόσβαση στις συλλογές και τις υπηρεσίες μέσω Διαδικτύου, ενώ παρέχεται η δυνατότητα στους χρήστες της να πραγματοποιούν αναζήτηση σε ελεύθερης πρόσβασης περιοδικά και πηγές στο Διαδίκτυο. Επιπλέον οι χρήστες μπορούν να χρησιμοποιούν τις ηλεκτρονικές υπηρεσίες για την αναζήτηση διεθνούς βιβλιογραφίας, citation index & βιβλιομετρικών δεικτών και την παραγγελία ολοκληρωμένων κειμένων.
Η βιβλιοθήκη εξυπηρετεί ετησίως, 30.000 αναγνώστες και 10.000 χρήστες, με την αποστολή ανατύπων από το υλικό της. Επίσης αποτελεί βιβλιοθήκη αναφοράς για τις 233 βιβλιοθήκες του Εθνικού Δικτύου Επιστημονικών και Τεχνολογικών Βιβλιοθηκών (ΕΔΕΤΒ).
Εξωτερικοί σύνδεσμοι
Κατηγορία:Ερευνητικά κέντρα στην Ελλάδα
326 Ταμάρα
Η Ταμάρα (Tamara) είναι πολύ μεγάλος αλλά σκουρόχρωμος αστεροειδείς της Κύριας Ζώνης Αστεροειδών με απόλυτο μέγεθος (όπως ορίζεται για το Ηλιακό Σύστημα) 9,36. Ανακαλύφθηκε το 1892 από τον Αυστριακό αστρονόμο Γιόχαν Παλίζα, που παρατηρούσε από τη Βιέννη και της έδωσε το όνομα της βασίλισσας Ταμάρ (βασ. 1184-1213) της Γεωργίας.
Φυσικά χαρακτηριστικά
Η μέση διάμετρος της Ταμάρας υπολογίζεται σε 93 χιλιόμετρα, ενώ η μάζα της εκτιμάται σε 842 τρισεκατομμύρια τόνους με μέση πυκνότητα 2 gr/cm³. Ο φασματικός της τύπος είναι C (ανθρακούχος), ενώ το άλβεδό της είναι 0,037. Η Ταμάρα περιστρέφεται γύρω από τον εαυτό της μία φορά κάθε 14 ώρες και 11 λεπτά, μία μάλλον αργή περιστροφή για αστεροειδή. Η μέση θερμοκρασία στην επιφάνειά της εκτιμάται σε 85 ως 90 περίπου βαθμούς Κελσίου κάτω από το μηδέν.
Εξωτερικοί σύνδεσμοι
Ταμαρα
Σύνταγμα της Μολδαβίας
Το Σύνταγμα της Δημοκρατίας της Μολδαβίας αποτελεί την ανώτατη νομοθεσία της χώρας. Υιοθετήθηκε στις 29 Ιουλίου 1994 από το Κοινοβούλιο της Μολδαβίας και έχει αναθεωρηθεί 8 φορές.
Μέσω αυτού, η Μολδαβία αναλαμβάνει την υποχρέωση να τηρεί τον Χάρτη των Ηνωμένων Εθνών και τις συνθήκες στις οποίες είναι συμβαλλόμενο μέρος, να συνάπτει σχέσεις με άλλα κράτη και να ακολουθεί τους κανόνες του διεθνούς δικαίου. Η ισχύ κάποιας διεθνούς συνθήκης που περιέχει διατάξεις που είναι αντίθετες προς το σύνταγμα θα πρέπει να έχει προηγηθεί μέσω αναθεώρησης του τελευταίου.
Σε άλλες διατάξεις του συντάγματος, το κράτος αναγνωρίζει και εγγυάται σε όλους τους πολίτες του το δικαίωμα στη διατήρηση, ανάπτυξη και έκφραση των εθνολογικών, πολιτιστικών, γλωσσικών και θρησκευτικών τους ταυτοτήτων. Επίσημη γλώσσα της Δημοκρατίας της Μολδαβίας είναι η μολδαβική γλώσσα με έκφρασή της το λατινικό αλφάβητο. Το κράτος, ωστόσο, αναγνωρίζει και προστατεύει το δικαίωμα στη διατήρηση, την ανάπτυξη και τη χρήση της ρωσικής γλώσσας και άλλων γλωσσών που ομιλούνται στο εσωτερικό έδαφος του κράτους.
Παραπομπές
Κατηγορία:Πολιτική της Μολδαβίας Μολδαβια
Γκεστάλτ
Η γκεστάλτ (γερμανικά: Gestalt), γερμανική λέξη που σημαίνει μορφή ή σχήμα, μπορεί να αναφέρεται σε:
Νίκος Μίχας
Ο Νίκος Μίχας είναι Έλληνας τραγουδιστής - τραγουδοποιός και ιατρός.
Βιογραφία
Ο Νίκος Μίχας γεννήθηκε και μεγάλωσε στην Αθήνα και έκανε καριέρα στην Ελλάδα τραγουδώντας κυρίως ποπ ροκ μουσική. Άρχισε να ασχολείται με τη μουσική παίζοντας πιάνο και σε ηλικία 15 ετών δημιούργησε ένα ερασιτεχνικό μουσικό συγκρότημα μαζί με τον αδερφό του που έπαιζαν κυρίως διασκευές γνωστών τραγουδιών.
Ο Μίχας σπούδασε ιατρική στη Ρουμανία και εκεί δημιούργησε ένα ελληνικό φοιτητικό συγκρότημα με το όνομα Reneslip. Λίγο πριν τελειώσει την Ιατρική Σχολή επέστρεψε στην Ελλάδα και δημιουργεί ένα άλλο συγκρότημα με το όνομα ΝΙΜΑ το οποίο έπαιζε κυρίως τραγούδια τα οποία είχε γράψει ο ίδιος. Με το συγκρότημα ηχογράφησε το πρώτο του Demo LP. Το 2003, ο Μίχας ολοκλήρωσε τις σπουδές του και επέστρεψε στην Ελλάδα όπου ξεκίνησε περιοδεία με το συγκρότημα του.
Το 2004 έλαβε μέρος στο Fame Story 2 όπου τραγούδησε το τραγούδι του Το Πάρτυ το οποίο σημείωσε πολύ μεγάλη επιτυχία και έτσι εξασφάλισε επαγγελματικό συμβόλαιο με τη δισκογραφική εταιρεία Heaven Music.
Καριέρα
Ο δεύτερος του δίσκος κυκλοφόρησε το 2007 με το τίτλο Τρέχει Τίποτα και περιέχει 12 τραγούδια από τα οποία ξεχώρισε το ομώνυμο τραγούδι καθώς και Τα Παιδιά των Μπαλκονιών, σε μουσική του ιδίου και στίχους του Λάκη Λαζόπουλου.
Το 2008 κέρδισε δύο βραβεία με το κομμάτι Το Μπουρδέλο στα Μουσικά Βραβεία Mad Video Music Awards.
Το 2010-2012 επανήλθε κυκλοφορώντας μέσω της Sony BMG τρία τραγούδια, τα Πόσο σου Μοιάζω, Όταν Σε Έχω και Χόρεψε.
Το 2016 κυκλοφόρησε η τρίτη του ολοκληρωμένη ανεξάρτητη δουλειά με τίτλο Στιγμές. Από το άλμπουμ ξεχώρισαν τα κομμάτια Στιγμές, Εκείνη και Σπας.
Δισκογραφία
Κατηγορία:Έλληνες άνδρες τραγουδιστές
Αποσφαλμάτωση
Στην επιστήμη υπολογιστών και στην ηλεκτρονική, αποσφαλμάτωση ή εκσφαλμάτωση ονομάζεται η μεθοδική διαδικασία εύρεσης και εξάλειψης σφαλμάτων κώδικα ενός προγράμματος υπολογιστή ή ελαττωμάτων ενός ηλεκτρονικού κυκλώματος, ώστε να συμπεριφέρεται όπως προβλέπεται. Η αποσφαλμάτωση τείνει να είναι δυσκολότερη όταν τα διάφορα υποσυστήματα είναι στενά συνδεδεμένα (tightly coupled), καθώς αλλαγές - διορθώσεις στο ένα μπορεί να είναι αιτία εμφάνισης σφαλμάτων σε ένα άλλο.
Διαδικασία αποσφαλμάτωσης
Παρόλο που κάθε σφάλμα απαιτεί ξεχωριστή προσέγγιση γενικά ακολουθούνται τα εξής βήματα:
Επανάληψη του προβλήματος
Το πρώτο βήμα για την αποσφαλμάτωση είναι, συνήθως, η επανάληψη του προβλήματος. Αυτό μπορεί να ακούγεται ειρωνικό αλλά είναι αρκετά σημαντικό και πολλές φορές ακατόρθωτο αν το σφάλμα προέρχεται από τη χρήση του προγράμματος σε περιβάλλον πολλών ταυτόχρονων χρηστών ή σε προγράμματα που χρησιμοποιούν παράλληλη επεξεργασία.
Απομόνωση του σημείου που εμφανίζεται το σφάλμα
Μετά τη φάση της επανάληψης του προβλήματος, συνήθως χρησιμοποιείται η τεχνική του "διαίρει και βασίλευε", η διαίρεση, δηλαδή, του κώδικα σε επιμέρους λειτουργικά κομμάτια, όσο το δυνατόν μικρότερα, και ο έλεγχος αν κάποιο από αυτά προκαλεί πρόβλημα.
Αναγνώριση της αιτίας που το προκαλεί
Στο σημείο αυτό χρησιμοποιούνται διάφορες τεχνικές για την αναγνώριση της αιτίας. Το σφάλμα μπορεί να προέρχεται από λάθη στην πληκτρολόγηση του κώδικα ή από λογικά σφάλματα που είναι και τα πλέον δύσκολα να βρεθούν.
Διόρθωση του σφάλματος
Αν έχει εντοπιστεί το πρόβλημα και η αιτία του τότε προχωράμε στην εύρεση λύσης. Τις περισσότερες φορές αυτό σημαίνει τη διόρθωση του κώδικα. Αυτό δεν συμβαίνει πάντα. Δεν είναι λίγες οι φορές που μεγάλοι κατασκευαστές αναγνώρισαν την ύπαρξη προβλήματος αλλά αποφάσισαν να μην το διορθώσουν. Οι λόγοι μπορεί να οφείλονται είτε στην έλλειψη κατάλληλου προσωπικού είτε στην εγκατάλειψη του έργου από τον ιδιοκτήτη, είτε στο ασύμφορο οικονομικό βάρος που θα υπάρξει.
Σε αυτό το σημείο υπάρχει και η τεράστια διαφορά μεταξύ προγραμμάτων κλειστού και ανοικτού κώδικα. Αν και ο ιδιοκτήτης του κώδικα έχει εντοπίσει και έχει δημοσιεύσει τον τρόπο επίλυσης του σφάλματος αν δεν θέλει να το διορθώσει οι κάτοχοι των αντιγράφων του προγράμματος μένουν "ξεκρέμαστοι". Στα προγράμματα ανοικτού κώδικα ο καθένας μπορεί να διορθώσει το σφάλμα έστω και μόνο για δική του χρήση.
Επιβεβαίωση της διόρθωσης
Η διαδικασία ολοκληρώνεται με τον έλεγχο της νέας, διορθωμένης, έκδοσης. Επιπλέον, ίσως χρειαστεί να ερευνηθεί αναλυτικότερα το πρόγραμμα, προκειμένου να διαπιστωθεί αν η διόρθωση δεν επέφερε άλλες ανεπιθύμητες παρενέργειες.
Εργαλεία
Σε ορισμένες περιπτώσεις, γενικού σκοπού εργαλεία λογισμικού, τα οποία είναι ειδικά σχεδιασμένα για μια γλώσσα, μπορεί να είναι πολύ χρήσιμα. Αυτά μπορεί να είναι εργαλεία στατικής ανάλυσης κώδικα, τα οποία ψάχνουν για ένα πολύ συγκεκριμένο σύνολο γνωστών προβλημάτων, κάποιων κοινών και κάποιων σπάνιων, στον πηγαίο κώδικα. Όλα αυτά τα προβλήματα που ανιχνεύονται από αυτά τα εργαλεία, σπάνια θα εντοπίζονταν από ένα μεταγλωττιστή (compiler) ή διερμηνέα (interpreter), για αυτό αυτά τα εργαλεία δεν είναι συντακτικοί αναλυτές (syntax checkers) αλλά περισσότερο σημασιολογικοί αναλυτές (semantic checkers). Υπάρχουν εμπορικά και δωρεάν τέτοια εργαλεία για κάθε γλώσσα προγραμματισμού, ενώ κάποια ισχυρίζονται ότι μπορούν να ανιχνεύσουν περισσότερα από 300 διαφορετικά προβλήματα. Τέτοια εργαλεία μπορεί να είναι εξαιρετικά χρήσιμα στον έλεγχο πολύ μεγάλων δέντρων πηγαίου κώδικα (source trees), όπου δεν είναι πρακτικό να εξεταστεί κάθε μονοπάτι εκτέλεσης του προγράμματος. Ένα τυπικό παράδειγμα προβλήματος που ανιχνεύεται είναι η αναφορά σε μεταβλητή, η οποία συμβαίνει πριν ανατεθεί μια τιμή στη μεταβλητή. Ένα άλλο παράδειγμα θα ήταν η εκτέλεση ισχυρού ελέγχου τύπων (strong type checking), όταν η γλώσσα δεν το απαιτεί. Έτσι, αυτά τα εργαλεία είναι καλύτερα στον εντοπισμό πιθανών λαθών, έναντι πραγματικών. Ως αποτέλεσμα, έχουν τη φήμη του ψευδώς θετικού (false positive). Το παλιό πρόγραμμα Unix lint είναι ένα πρώιμο παράδειγμα.
Για τον εντοπισμό σφαλμάτων ηλεκτρονικού υλικού (π.χ., υλικού υπολογιστών), καθώς και λογισμικού χαμηλού επιπέδου (π.χ., BIOSes, οδηγών συσκευών) και firmware, όργανα όπως παλμογράφοι, αναλυτές λογικής ή in-circuit εξομοιωτές (in-circuit emulators - ICEs) χρησιμοποιούνται συχνά, μόνα τους ή σε συνδυασμούς. Ένας in-circuit emulator μπορεί να εκτελέσει πολλές από τις τυπικές εργασίες αποσφαλμάτωσης λογισμικού σε λογισμικό χαμηλού επιπέδου και firmware.
Χρήση προκαθορισμένων τιμών
Τεχνική με την οποία δεν χρησιμοποιούνται οι πραγματικές τιμές που θα έπρεπε να εισαχθούν αλλά προκαθορισμένες ελεγχόμενες τιμές που συνήθως είναι και ακραίες. Για παράδειγμα σε ένα πρόγραμμα για τάβλι αντί να καλείται η συνάρτηση που "ρίχνει τα ζάρια" και επιστρέφει τη "ζαριά" μπορεί να καλείται ο χρήστης να δώσει αυτός τα νούμερα ή να τα νούμερα να παίρνονται από κάποιο σταθερό, γνωστό πίνακα. Με αυτόν τον τρόπο απομακρύνεται (ή επιβεβαιώνεται) το ενδεχόμενο να υπάρχει σφάλμα στο τμήμα του προγράμματος που δημιουργεί τυχαίες τιμές.
Χρησιμοποίηση ειδικών σημείων ελέγχου
Απλοϊκό παράδειγμα μπορεί να είναι η εμφάνιση της πλήρους αλλαγής που καλείται ο χρήστης να αποφασίσει αν θα την κάνει. Αν π.χ. ένα πρόγραμμα σε κανονικές συνθήκες απλά εμφανίζει στον χρήστη αν θέλει να συνεχίσει με την καταχώρηση, για λόγους αποσφαλμάτωσης, μπορεί να του παρουσιάζει και όλα τα προς καταχώρηση στοιχεία, με την ηλεκτρονική μορφή που θα καταχωρηθούν, επιπλέον από τη μορφή που τα "πέρασε" ο χρήστης.
Δείτε επίσης
Κατηγορία:Αποσφαλμάτωση
Ουντινέζε Κάλτσιο
Η Ουντινέζε Κάλτσιο (ιταλικά: Udinese Calcio) είναι ποδοσφαιρική ομάδα από την πόλη Ούντινε της βόρειας Ιταλίας. Αγωνίζεται στην πρώτη κατηγορία του ιταλικού πρωταθλήματος όπου και είναι η δεύτερη παλαιότερη ομάδα μετά την Τζένοα. Τα χρώματα της ομάδας είναι το λευκό και το μαύρο και η έδρα της το δημοτικό Στάντιο Φριούλι, χωρητικότητας 41.652 θεατών.
Ευρωπαϊκά κύπελλα
Από την σεζόν 1995/1996 η Ουντινέζε αγωνίζεται συνεχώς στην Σέριε Α, με καλύτερη βαθμολογική επίδοση της να είναι η τρίτη θέση στην τελική κατάταξη της σεζόν 1998/1999. Γενικά τερματίζει τα τελευταία χρόνια σε μία από τις πρώτες πέντε θέσεις που οδηγούν στα ευρωπαϊκά κύπελλα όπου όμως, συνήθως, δεν καταφέρνει να προχωρήσει. Το 2005 συμμετείχε για πρώτη φορά στο Τσάμπιονς Λιγκ, όπου τερμάτισε τρίτη στον όμιλό της, κάτω από την Μπαρτσελόνα και την Βέρντερ. Κατάφερε να εκτοπίσει ωστόσο τον Παναθηναϊκό στην τέταρτη θέση νικώντας τον μάλιστα και στις δύο μεταξύ τους αναμετρήσεις με σκορ 3-0 εντός και 1-2 εκτός έδρας.
Πιο επιτυχημένη κρίνεται η ευρωπαϊκή της πορεία την σεζόν 2008/2009 αφού έφτασε μέχρι τους ημιτελικούς του Κυπέλλου ΟΥΕΦΑ, όπου όμως αποκλείστηκε από την Βέρντερ.
Έμβλημα
Σε όλη την ιστορία της Ουντινέζε έχουν χρησιμοποιηθεί πολλά εμβλήματα, αλλά υπενθυμίζοντας πάντα τα χρώματα και το έμβλημα της πόλης. Το πρώτο παρουσιάστηκε στην αρχή της δεκαετίας του 1970, που απεικονίζει μια ασπίδα με κάθετες ρίγες στο εσωτερικό της και τα αρχικά «ACU» (Associazione Calcistica Udinese). Προς το τέλος της δεκαετίας, χρησιμοποιήθηκε ένα έμβλημα στη φανέλα, το οποίο απεικόνιζε μια ζέβρα πλαισιωμένη από ένα πράσινο κύκλο.
Το δεύτερο έμβλημα εμφανίζεται στις αρχές του 1980, με την έλευση του προέδρου Λαμπέρτο Μάτσα, όπου μέσα σε μία λευκή ασπίδα με μαύρο ανεστραμμένο «v» (βε), παρόμοιο με αυτό του δήμου του Ούντινε, εισάγεται το «Ζ» της Zanussi (η εταιρεία που κατείχε το πλειοψηφικό πακέτο των μετοχών του συλλόγου) με την επιγραφή «udinese calcio». Μία νέα εκδοχή του εμβλήματος παρουσιάζεται αργότερα, στην πραγματικότητα μια παραλλαγή του δεύτερου, όπου με την εξαγορά του συλλόγου από τον Τζανπάολο Πότσο, απαλείφεται το «Ζ» και παραμένει μόνο η ασπίδα με το ανεστραμμένο «v» (βε).
Το τρίτο έμβλημα εμφανίζεται την περίοδο 1995-1996, στο οποίο η ασπίδα πλαισιώνεται από κυκλικό φόντο, τυλιγμένο με δύο κλαδιά δάφνης. Έκτοτε έχουν παρουσιαστεί άλλες δύο εκδοχές του συγκεκριμένου εμβλήματος, μία το 2008 και μία άλλη το 2010.
Εξωτερικοί σύνδεσμοι
Ουντινεζε Κατηγορία:Ιδρύσεις ποδοσφαιρικών ομάδων το 1896 Κατηγορία:Ουντινέζε Κάλτσιο
Ούλριχ Ε΄ του Χάναου
Ο Ούλριχ Ε΄, γερμ.: Ulrich V herr von Hanau (π. 1370 - 1419) από τον Οίκο του Χάναου ήταν κύριος του Χάναου το διάστημα 1380-1404.
Βιογραφία
Ήταν ο πρωτότοκος γιος του Ούλριχ Δ΄ κυρίου του Χάναου και της Ελισάβετ, κόρης του Έμπερχαρντ του Βέρτχαϊμ.
Οικογένεια
Νυμφεύτηκε το 1394 την Ελισάβετ (π. 1375-1 Δεκεμβρίου 1431), κόρη του Γοδεφρείδου Η΄ κόμη του Τσήγκενχαϊμ και είχε τέκνα:
Παραπομπές σε πηγές
Κατηγορία:Οίκος του Χάναου
Ρώσοι
Η ονομασία Ρώσοι έχει διπλή σημασία, εθνική και πολιτική (βλ. ενότητα Εθνωνύμιο). Οι Ρώσοι (ρωσ. русские, ρούσκιε) είναι ένας σλαβικός λαός με κοιτίδα την Ανατολική Ευρώπη. Μιλούν τη ρωσική, που ανήκει στις ινδοευρωπαϊκές γλώσσες. Η πλειοψηφία τους είναι χριστιανοί ορθόδοξοι. Οι περισσότεροι ζουν στη Ρωσία (115.889.107 - απογραφή 2002), ενώ αξιοσημείωτες μειονότητες υπάρχουν σε άλλα πρώην Σοβιετικά κράτη όπως η Λευκορωσία, το Καζακστάν, η Ουκρανία και τα Βαλτικά κράτη. Μια μεγάλη Ρωσική διασπορά υπάρχει επίσης σε όλο τον κόσμο, με αξιόλογους αριθμούς στις Ηνωμένες Πολιτείες, τη Γερμανία, το Ισραήλ και τον Καναδά. Οι Ρώσοι είναι η πολυπληθέστερη εθνική ομάδα στην Ευρώπη.
Οι Ρώσοι μοιράζονται πολλά πολιτιστικά χαρακτηριστικά με τους υπόλοιπους Ανατολικούς Σλαβικούς, συγκεκριμένα τους Λευκορώσους και τους Ουκρανούς, καθώς και με τους Ανατολικούς νότιους Σλάβους όπως τους Βούλγαρους, τους Σλαβομακεδόνες, τους Μαυροβούνιους και τους Σέρβους. Είναι κατά κύριο λόγο ορθόδοξοι χριστιανοί στη θρησκεία. Η ρωσική γλώσσα είναι επίσημη στη Ρωσία, τη Λευκορωσία, το Καζακστάν, στην Κιργιζία και το Τατζικιστάν, και ομιλείται επίσης ως δευτερεύουσα γλώσσα σε πολλά πρώην σοβιετικά κράτη.
Εθνωνύμιο
Υπάρχουν δύο ρωσικές λέξεις οι οποίες συνήθως μεταφράζονται στα ελληνικά ως "Ρώσοι". Το ένα είναι "русские" (ρούσκιε), το οποίο πιο συχνά σημαίνει "εθνοτικοί Ρώσοι". Ένα άλλο είναι το "ροσιγιάνε" (ροσιγιάνε), που σημαίνει "πολίτες της Ρωσίας". Η πρώτη λέξη αναφέρεται σε εθνοτικούς Ρώσους, ασχέτως από τη χώρα διαμονής τους και αν κατέχουν ή όχι ρωσική υπηκοότητα. Κάτω από ορισμένες συνθήκες, αυτός ο όρος μπορεί ή όχι να επεκτείνεται και να υποδηλώνει μέλη άλλων ρωσόφωνων εθνοτικών ομάδων από τη Ρωσία ή από την πρώην Σοβιετική Ένωση. Η τελευταία λέξη αναφέρεται σε όλους τους ανθρώπους που κατέχουν την ιθαγένεια της Ρωσίας, ανεξάρτητα από την εθνικότητά τους, και δεν περιλαμβάνει εθνοτικούς Ρώσους που ζουν εκτός Ρωσίας. Οι μεταφράσεις σε άλλες γλώσσες συχνά δεν διακρίνουν αυτές τις δύο ομάδες.
Το όνομα των Ρώσων προέρχεται από τους Ρως (δήθεν τους Βάραγγες). Σύμφωνα με την πιο διαδεδομένη θεωρία, το όνομα Ρως, όπως και το φινλανδικό όνομα για τη Σουηδία (Ρουότσι), προέρχεται από έναν παλαιό νορβηγικό όρο για τους "άνδρες που έρχονται" καθώς η κωπηλασία ήταν η κύρια μέθοδος πλοήγησης στα ποτάμια της Ανατολικής Ευρώπης και ότι θα μπορούσε να συνδεθεί με τη σουηδική παράκτια περιοχή Ροσλάγκεν ή Ρόντεν, όπως ήταν γνωστό σε παλαιότερες εποχές. Το όνομα Ρως θα είχε τότε την ίδια προέλευση με τα φινλανδικά και εσθονικά ονόματα για τη Σουηδία: Ruotsi και Rootsi. Σύμφωνα με άλλες θεωρίες, το όνομα Ρως προέρχεται από το πρωτοσλαβικό roud-s-ь (από το *rъd-/*roud-/*rуd- ρίζα), που συνδέεται με το κόκκινο χρώμα (ή μαλλιά) ή από το Ινδοϊρανικό (ruxs/roxs — ανοιχτόχρωμος, φωτεινός).
Προέλευση
Οι σύγχρονοι Ρώσοι σχηματίστηκαν από δύο ομάδες ανατολικών σλαβικών φυλών: Βόρεια και Νότια. Οι εμπλεκόμενες φυλές περιελάμβαναν τους Κριβίτσες, τους Σλάβους Ιλμέν, του Ραντιμίχους, του Βιάθες και τους Σεβεριανούς. Οι γενετικές μελέτες δείχνουν ότι οι σύγχρονοι Ρώσοι δεν διαφέρουν σημαντικά από τους Λευκορώσους και τους Ουκρανούς. Κάποιοι εθνογράφοι, όπως ο Ζελένιν, ισχυρίζονται ότι οι Ρώσοι είναι πιο παρόμοιοι με τους Λευκορώσους και τους Ουκρανούς, από ό, τι οι νότιοι Ρώσοι με τους Βόρειους Ρώσους. Οι Ρώσοι στη βόρεια ευρωπαϊκή Ρωσία μοιράζονται μέτριες γενετικές ομοιότητες με τους ουραλικούς λαούς, οι οποίοι ζούσαν στη σύγχρονη βορειοευρωπαϊκή Ρωσία και εν μέρει αφομοιώθηκαν από τους Σλάβους καθώς οι Σλάβοι μετανάστευσαν βορειοανατολικά. Τέτοιοι ουραλικοί λαοί συμπεριέλαβαν τους Μέργια και τους Μουρομιανούς.
Εκτός από τα αρχαιολογικά ευρήματα, γενικά λίγα είναι γνωστά για τους προκάτοχους των Ρώσων πριν από το 859 μ.Χ. όταν ξεκίνησε το Βασικό Χρονικό. Θεωρείται ότι κατά το 600 μ.Χ. οι Σλάβοι είχαν χωριστεί γλωσσικά σε νότιους, δυτικούς και ανατολικούς κλάδους. Ο ανατολικός κλάδος εγκαταστάθηκε μεταξύ του Νότιου Μπουγκ και του ποταμού Δνείπερου στη σημερινή Ουκρανία. Από τον 1ο αιώνα μ.Χ. έως σχεδόν το τέλος της χιλιετίας, εξαπλώθηκαν ειρηνικά προς τα βόρεια στην περιοχή της Βαλτικής, σχηματίζοντας τις σλαβικές φυλές Ντρέγκοβιτς, Ράντιμιτς και Βιάτιτς στο βαλτικό υπόστρωμα και ως εκ τούτου βίωσαν αλλαγές στα γλωσσικά χαρακτηριστικά όπως τη φωνηεντική μετατροπή. Αργότερα, τόσο οι Λευκορώσοι όσο και οι Νότιοι Ρώσοι σχηματίστηκαν σε αυτό το εθνοτικό γλωσσικό έδαφος.
Από τον 6ο αιώνα και μετά, μια άλλη ομάδα Σλάβων κινήθηκε από την Πομερανία στα βορειοανατολικά της Βαλτικής Θάλασσας, όπου αντιμετώπισαν τους Βαράγγους του Χανάτου των Ρως και ίδρυσαν το σημαντικό περιφερειακό κέντρο του Νόβγκοροντ. Ο ίδιος σλαβικός πληθυσμός εγκαθίδρυσε επίσης τη σημερινή περιοχή Τβερ και την περιοχή Μπελοόζερο. Με το ουραλικό υπόστρωμα, σχημάτισαν τις φυλές των Κρίβιτς και των Σλάβων Ιλμέν.
Ο Δημήτριος Ομπολένσκυ θεωρεί ότι οι Ρώσοι και οι περισσότερες σλαβικές εθνότητες της Ανατολικής Ευρώπης είχαν εθνικισμό και εθνική συνείδηση κατά τους Μεσαίους Χρόνους. Σ' αυτό συνέβαλε και το Πατριαρχείο προβλέποντας ότι ότι ο Μητροπολίτης Κιέβου έπρεπε να είναι Ρώσος.
Πληθυσμός
Το 2010 ο παγκόσμιος ρωσικός πληθυσμός ανέρχεται σε 129 εκατομμύρια άτομα, εκ των οποίων το 86% ήταν στη Ρωσία, το 11,5% στις χώρες της ΚΑΚ και της Βαλτικής, ενώ το υπόλοιπο 2,5% ζουν σε άλλες χώρες.
Αποσφαλματωτής
thumb|Ο debugger Winpdb ελέγχει τον εαυτό του. Αποσφαλματωτής ( debugger ) ή εργαλείο αποσφαλμάτωσης ( debugging tool ) ονομάζεται ένα πρόγραμμα υπολογιστή το οποίο χρησιμοποιείται για την εξέταση και αποσφαλμάτωση άλλων προγραμμάτων (του προγράμματος "στόχου"). Ο υπό εξέταση κώδικας θα μπορούσε εναλλακτικά να εκτελείται σε ένα προσομοιωτή συνόλου εντολών (instruction set simulator - ISS), μια τεχνική που καταλογίζει μεγάλη δύναμη στην ικανότητα της να σταματά όταν απαντώνται συγκεκριμένες συνθήκες αλλά τυπικά θα είναι κάπως πιο αργή από την εκτέλεση του κώδικα κατευθείαν στον κατάλληλο (ή στον ίδιο) επεξεργαστή. Μερικοί αποσφαλματωτές προσφέρουν δύο τρόπους λειτουργίας, πλήρης ή μερική προσομοίωση, για να περιορίσουν αυτόν τον αντίκτυπο.
Ρώσοι
Ρωσία
Περίπου 111 εκατομμύρια εθνοτικοί Ρώσοι ζουν στη Ρωσία, 80% των οποίων ζουν στο ευρωπαϊκό τμήμα της Ρωσίας και 20% στην ασιατική περιοχή της χώρας.